Felipe VI av Spania

Felipe VI av Spania (født 30. januar 1968 i Madrid) er konge av Spania. Han er sønn av kong Juan Carlos I av Spania og dronning Sofia. Kong Felipe overtok tronen 19. juni 2014, etter at faren  abdiserte.

 Navn 
Han fikk navnene Felipe Juan Pablo Alfonso. Felipe er oppkalt etter kong Filip V, den første fra Bourbon-dynastiet på Spanias trone. Videre er han oppkalt etter farfaren Juan, greve av Barcelona, morfaren Paul I av Hellas og oldefaren Alfonso XIII av Spania.«Borbón y Grecia, Felipe de, Príncipe de Asturias (1968-VVVV)», La web de las biografías.
 Militær og sivil utdannelse 
Felipe gikk på den private skolen Colegio Santa María de los Rosales i Madrid. Etter skolegang i Spania, tilbrakte han skoleåret 1984 til 1985 ved Lakefield College School i Ontario i Canada.«Prince Felipe Has A Special Place In His Heart For Canada», The Huffington Post Canada, 2. juni 2014.

Fra 1985 til 1988 tok han militær utdannelse ved Academia General Militar i Zaragoza. Deretter gikk han ved Escuela Naval Militar de Marín og Academia General del Aire de San Javier. Felipe er helikopterpilot i luftvåpenet, så vel som i hæren.

I oktober 1988 påbegynte han studier i juss og økonomi ved Universidad Autónoma de Madrid. Han ble uteksaminert i 1993. Deretter studerte han fra 1993 til 1995 internasjonal politikk ved Georgetown University i Washington, D.C. i USA.

I tillegg til spansk taler Felipe engelsk og fransk. Han kan også holde tale på baskisk, galisisk og katalansk.«Spain News & King: Prince Felipe Talks Unemployment, Unity in First Speech as Symbolic Leader», Latin Post, 6. juni 2014.

 Tronfølger 
mini|Felipe ønskes velkommen av Ecuadors utenriksminister Ricardo Patiño i 2013
Felipe ble født som en ordinær spansk prins, men da faren ble konge etter general Francos død, ble han 22. november 1975 kronprins. Som tronfølger ble han i 1977 gitt tittelen fyrste av Asturias.

Da han ble myndig i 1986, avla han i Spanias parlament Cortes Generales ed på å forsvare grunnloven. Etter dette fikk han også offisielle plikter.

mini|Felipe hilser på Dilma Rousseff i forbindelse med innsettelsen av henne som Brasils president 1. januar 2011 
Etter at studiene i USA var avsluttet i 1995, begynte Felipe på en serie offisielle besøk i de autonome regionene. Han har utført representasjonsoppgaver innenlands, så vel som i utlandet. Fra 1996 har han representert Spania ved presidentinnsettelser i Latin-Amerika. Felipe er særlig opptatt av spørsmål knyttet til EU, Midtøsten, Nord-Afrika og Latin-Amerika.

Som tronfølger etablerte Felipe flere stiftelser for å fremme ulike samfunns- og kulturformål. I 1980 ble Fundación Príncipe de Asturias opprettet. Stiftelsen står bak en rekke priser. Fundación Príncipe de Girona ble etablert i 2009 for å fremme entreprenørskap, sysselsetting, yrkeskarriere og akademisk virke blant unge. Fundación Hesperia ble til i 2010 og arbeider blant vanskeligstilt ungdom.

Felipe har vært beskytter for Fundación Codespa, som bekjemper fattigdom gjennom økonomisk og sosial utvikling internasjonalt, og vært æresformann for tankesmien Real Instituto Elcano.

 Konge 

Faren, kong Juan Carlos, kunngjorde den 2. juni 2014 at han ønsket å abdisere.«Spanias kong Juan Carlos abdiserer fra tronen», Aftenposten, 2. juni 2014. Deputertkongressen ga støtte til en lov som godkjenner abdikasjonen i en avstemning 11. juni 2014. Loven fikk støtte fra Partido Popular (PP) og Partido Socialista Obrero Español (PSOE). 299 deputerte (87,7 %) stemte for, mens 19 stemte imot (5,6 %) og 23 avholdt seg fra å stemme (6,7 %).«Spain Felipe: MPs back royal succession», BBC News, 11. juni 2014. 

Samtidig oppsto diskusjon om statsformen. En meningsmåling utført for avisen El País viste at 62 % av spanjolene ønsket folkeavstemning om statsformen. Samtidig ga 49 % uttrykk for støtte til monarki, mens 36 % ønsket republikk. En meningsmåling i avisen El Mundo viste at 55,7 % støttet monarkiet. Støtten til monarkiet var størst blant PPs velgere, der 80,3 % ville beholde statsformen. Også et flertall av PSOEs velgere, 52,7 %, støttet monarkiet.«La abdicación apuntala la imagen de la Familia Real», El Mundo, 8. juni 2014. 72,9 % ga uttrykk for at Felipe ville bli en god konge. 57,5 % mente Felipe kan gjenopprette monarkiets tapte prestisje, mens 29,5 % mente svarte nei på spørsmål om dette.

Han overtok tronen torsdag 19. juni 2014 som Felipe VI. Tronskiftet ble markert med en seremoni i Spanias parlament, der kongen avla grunnlovsed.«Felipe VI becomes the new king of Spain», El País, 19. juni 2014.

 Titler 
Han ble konge som Felipe VI og har tittel som konge av Spania. Kongens tittel er bestemt av grunnloven, som også tillater at andre titler tilknyttet Spanias krone kan benyttes.Jf. paragraf 56.2 i Spanias grunnlov , engelskspråklig versjon offentliggjort av Deputertkongressen: «His title is that of King of Spain, and he may use the other titles appertaining to the Crown.» 

Historisk har Spanias konger ført tittelen «katolske majesteter», samt en lang rekke titler for land og områder spanske monarker har regjert eller gjort krav på: Konge av Castilla, konge av León, konge av Aragón, konge av De to sicilier, konge av Jerusalem, konge av Navarra, konge av Granada,konge av Toledo, konge av Valencia, konge av Galicia, konge av Mallorca, konge av Menorca, konge av Sevilla, konge av Sardinia, konge av Córdoba, konge av Corsica, konge av Murcia, konge av Jaén, konge av Algarve, konge av Algeciras, konge av Gibraltar, konge av Kanariøyene, konge av Øst- og Vestindia, og av øyer og fastland i verdenshavet, erkehertug av Østerrike, hertug av Burgund, hertug av Brabant og hertug av Milano, greve av Habsburg, greve av Flandern, greve av Tyrol og greve av Barcelona, herre av Bizkaia og herre av Molina. Denne lengre tittelen gikk ut av bruk på 1800-tallet.«The Monarchy through the History of Spain», Spanias kongehus.

I tillegg til tittelen fyrste av Asturias, knyttet til Castillas krone, hadde han som kronprins også tittel av fyrste av Gerona og fyrste av Viana, titler knyttet til Aragons og Navarras kroner. Videre var han hertug av Montblanc, greve av Cervera og herre av Balaguer.«Biografía S.A.R. Príncipe de Asturias»,Spanias kongehus, arkivert hos Internet Archives: Wayback Machine.

 Ekteskap og barn 
mini|Felipe og forloveden Letizia Ortiz Rocasolano i november 2003
Den 1. november 2003 ble forlovelsen mellom prinsen og TV-journalisten Letizia Ortiz Rocasolano annonsert. De giftet seg i Almudena-katedralen i Madrid den 22. mai 2004. Vielsen ble fulgt av en rekke prominente kongelige og ikke-kongelige gjester, foruten 25 millioner TV-seere i Spania og resten av verden.

Den 8. mai 2005 ble det kunngjort at tronfølgerparet ventet sitt første barn. Prinsesse Leonor ble født 31. oktober 2005, og ble nummer to i arverekkefølgen etter sin far. Datter nummer to, Sofia, ble født i 2007.

 Idrett 
Felipe driver flere idretter, særlig seiling, squash og ski. I seiling har han hevdet seg i soling ved mesterskap i Spania. I 1990 deltok han i VM og kom på femteplass. Dette gjorde at han ble tatt ut til seiling i sommer-OL i Barcelona. Prinsen konkurrerte  i soling og kom på sjetteplass.«Felipe, Crown Prince de Borbón» , Sports Reference.

 Utmerkelser 
Felipe er ridder av Ordenen det gylne skinn,Real Decreto 865/1981, de 3 de mayo, concediendo el Collar de la Insigne Orden del Toisón de Oro a S. A. R. Don Felipe de Borbón y Grecia, Príncipe de Asturias, Boletín Oficial del Estado, nr. 116, 15. mai 1981, s. 10546. innehar storkors med kjede av Karl IIIs orden,Real Decreto 117/1986, de 24 de enero, por el que se concede el Collar de la Real y Muy Distinguida Orden de Carlos III a su Alteza Real el Príncipe de Asturias, Don Felipe de Borbón y Grecia, Boletín Oficial del Estado, nr. 25, 29. januar 1986, s. 4050. er storkorsridder av Sankt Hermenegilds orden,Real Decreto 736/1999, de 30 de abril, por el que se concede el ingreso en la Real y Militar Orden de San Hermenegildo, con categoría de Caballero Gran Cruz, a su Alteza Real el Príncipe de Asturias, Don Felipe de Borbón y Grecia, Boletín Oficial del Estado, nr. 104, 1. mai 1999, s. 16176. har storkors av Den militære fortjenstorden med utmerkelsestegn i hvitt,Real Decreto 1416/1986, de 7 de julio por el que se concede la Gran Cruz de la Orden del Mérito Militar, con distintivo blanco, al Caballero Alférez Cadete de Infantería, Su Alteza Real el Príncipe de Asturias, don Felipe de Borbón y Grecia, Boletín Oficial del Estado, nr. 163, 9. juli 1986, s. 24935.  storkors av Den sjømilitære fortjenstorden med utmerkelsestegn i hvitt,Real Decreto 922/1987, de 13 de julio, por el que se concede la Gran Cruz de la Orden del Mérito Naval, con distintivo blanco, al Caballero Guardiamarina del Cuerpo General de la Armada, Su Alteza Real el Principe de Asturias, don Felipe de Borbón y Grecia, Boletín Oficial del Estado, nr. 167, 14. juli 1987, s. 21435. storkors av Det luftmilitære fortjenstkors med utmerkelsestegn i hvitt,Real Decreto 726/1988, de 4 de julio, por el que se concede la Gran Cruz de la Orden del Mérito Aeronáutico, con distintivo blanco, a Su Alteza Real el Príncipe de Asturias, don Felipe de Borbón y Grecia, Boletín Oficial del Estado, nr. 164, 9. juli 1988, s. 21339. gullkors av Sivilgardens fortjenstorden«El principe Felipe, cruz de oro de la Guardia Civil», El País, 12. oktober 1990. og er medlem av Santiago-ordenen.«Orden de Santiago. Caballeros» , Ordenes de Caballería de Santiago, Calatrava, Alcántara y Montesa.

Felipe har mottatt en rekke utenlandske ordener. Blant disse er storkors av St. Olavs Orden. Han er også ridder av den svenske Serafimerordenen.Nordenvall, Per: Kungliga Serafimerorden, 1748–1998, Stockholm: Kungl. Maj:ts Orden, 1998, s. 550–551.

 Referanser 

 Eksterne lenker 




 Spanias kongehus (spansk, engelsk, katalansk, baskisk, galisisk, valensiansk)

Kategori:Spanske monarker
Kategori:Huset Bourbon
Kategori:Regjerende monarker
Kategori:Spanske seilere
Kategori:Deltakere for Spania under Sommer-OL 1992
Kategori:Seilere under Sommer-OL 1992
Kategori:Ordenen av det gyldne skinn
Kategori:Storkors av St. Olavs Orden
Kategori:Serafimerordenen
Kategori:Personer fra Madrid